ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind exprimarea acordului pentru dezlipirea unui imobil-teren, aparținând domeniului public al Municipiului Lugoj, înscris în C.F. nr. 406494 Lugoj,**

**nr. cadastral 406494**

Consiliul local al Municipiului Lugoj;

Ținând cont de referatul Direcției urbanism-mediu – Compartimentul urbanism, amenajarea teritoriului și protejarea monumentelor istorice nr. 16/127203/(RU)127204 din 16.12.2024;

Având în vedere referatul nr. 16/127537/(RU)127538 din 16.12.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 260 din 16.12.2024 privind exprimarea acordului pentru dezlipirea unui imobil-teren, aparținând domeniului public al Municipiului Lugoj, înscris în C.F. nr. 406494 Lugoj, nr. cadastral 406494;

Luând în considerare raportul de specialitate nr. 16/127662/(RU)127663 din 17.12.2024 întocmit de Arhitect Șef;

Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare documentația tehnică în vederea dezmembrării în 3 loturi a imobilului-teren, situat în intravilanul Municipiului Lugoj, județul Timiș, înscris în C.F. nr. 406494 Lugoj, întocmită de TOPOCAD S.R.L., înregistrată în evidențele instituției noastre sub nr. 16/126890 din 16.12.2024;

Luând în considerare referatul de admitere al dezmembrării imobilului situat în municipiul Lugoj, județul Timiș, având număr cadastral 406494, al Oficiului de Cadastru și Publicitate Imobiliară Timiș – Biroul de Cadastru și Publicitate Imobiliară Lugoj, înregistrat în evidențele instituției noastre sub nr. 16/97170 din 30.09.2024;

Ţinând cont de faptul că imobilul-teren, în suprafaţa măsurată de 36203 m.p., aparţine domeniului public al Municipiului Lugoj, fiind situat în intravilanul municipiului Lugoj, județul Timiș;

Având în vedere art. 5 lit. c) și art. 8 din O.G. nr. 43/1997 privind regimul drumurilor, republicată, cu modificările și completările ulterioare;

În conformitate cu art. 4 alin. (1) și art. 5 alin. (1) din Legea nr. 18/1991 privind fondul funciar, republicată, cu modificările și completările ulterioare;

Luând în considerare art. 1 alin. (4)-(6), art. 24 alin. (1) şi (3), art. 27 alin. (1) și art. 28 alin. (6) și art. 41 alin. (5) din Legea nr. 7/1996 a cadastrului şi publicităţii imobiliare, republicată, cu modificările şi completările ulterioare;

Văzând prevederile art. 18 lit. e), art. 67 alin. (1), art. 127 alin. (1), art. 129, art. 130 alin. (1) lit. a) și art. 153 alin. (4) din Regulamentul de recepţie şi înscriere în evidenţele de cadastru şi carte funciară, aprobat prin Ordinul nr. 600/2023 al directorului general al Agenției Naționale de Cadastru și Publicitate Imobiliară;

Având în vedere dispozițiile art. 554 și art. 888 din Legea nr. 287/2009 privind Codul Civil, republicată, cu modificările și completările ulterioare;

În conformitate cu art. 87 alin. (5), art. 129 alin. (2) lit. c), art. 136, art. 139 alin. (3) lit. g) și art. 286 alin. (4) din O.U.G. nr. 57/2019 privind Codul administrativ, cu modificările și completările ulterioare;

În temeiul dispoziţiilor art. 196 alin. (1) lit. a) şi art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

 **Art.1. -** Se însușește documentația tehnică în vederea dezmembrării în 3 loturi a imobilului-teren, situat în intravilanul Municipiului Lugoj, județul Timiș, înscris în C.F. nr. 406494 Lugoj, întocmită de TOPOCAD S.R.L., anexă la prezenta hotărâre.

**Art.2.** - Se exprimă acordul pentru dezlipirea imobilului-teren, în suprafață totală de 36203 m.p., aparținând domeniului public al Municipiului Lugoj, situat în intravilanul municipiului Lugoj, județul Timiș, înscris în C.F. nr. 406494 Lugoj, nr. cadastral 406494, în trei loturi distincte astfel:

1. LOT 1 – 420676, în suprafață de 9409 m.p., teren intravilan neîmprejmuit, categoria de folosință - drum;

2. LOT 2 – 420677, în suprafață de 20557 m.p., teren intravilan neîmprejmuit, categoria de folosință - drum;

3. LOT 3 – 420678, în suprafață de 6237 m.p., teren intravilan neîmprejmuit, categoria de folosință - drum.

**Art.3.** - Îndeplinirea prevederilor prezentei hotărâri se încredințează Direcției urbanism-mediu și Direcției management financiar.

**Art.4.** - Prezenta hotărâre se comunică:

- Instituției Prefectului, Județul Timiș;

- Primarului Municipiului Lugoj;

- Direcției juridice;

- Direcției urbanism-mediu;

- Direcției management financiar;

- S.C. TOPOCAD S.R.L.;

- Biroului de Cadastru și Publicitate Imobiliară;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 244 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |